কখনো কি দেখেছেন জিহাদের গুরুত্ব-ফযিলত বলতে গিয়ে কেউ দাওয়াতের ‘আয়াত’ ‘হাদীস’ ব্যবহার করেছে? অথবা কেউ কি জিহাদে বের করার জন্য দাওয়াত সম্পর্কিত ঘটনাগুলো টেনে এনেছে? করেনি, করার প্রয়োজনও পড়েনি। কারণ জিহাদের জন্য বহু আয়াত, হাদিস, ইতিহাস রয়েছে। সাড়ে চারশোর উপরে শুধু কুরআনের আয়াতই আছে এর উপর। কিন্তু কেন আজ দাওয়াতের কাজে বের করার জন্য জিহাদের ‘আয়াত’ ‘হাদীস’ ‘ইতিহাস’ প্রয়োগ করার প্রয়োজন পড়লো? দাওয়াতের কাজে বের করার জন্য কী আলাদা কোনো দলিল নেই? হ্যাঁ আছে। তবে কেন ওগুলো ব্যবহার হচ্ছে? এটা বুঝতে হলে প্রথমে তাবলীগ জামাআতের মাইন্ডসেট বুঝতে হবে।